stanford-oval/wikipedia huggingface dataset:
אנדריי קודרסקו
יצירות שירה שראו אור

1991 Comrade Past and Mister Present "חבר עבר ומר הווה"
1993 Belligerence "מעשי מלחמה"
1996 Alien Candor: Selected Poems "גילוי לב נוכרי:שירים נבחרים 1970-1995"
2003 It Was Today: New Poems Minneapolis: Coffee House Press
2007 Femeia neagră a unui culcuş de hoţi, Bucharest: Editura Vinea. An art-book of early poetry recovered via the Rare Books collection at Emory University (שירים מוקדמים ברומנית)
2007 Submarinul iertat, with Ruxandra Cesereanu. A long collaborative poem, Timişoara, Romania: Editura Brumar. Translated into English by Andrei Codrescu, as “The Forgiven Submarine,” published by Black Widow Press in 2009
2008 Jealous Witness: New Poems (with a CD by the New Orleans Klezmer All-Stars): Coffee House Press
רומנים וסיפורים

1987 Monsieur Teste in America & Other Instances of Realism
1995-1996 The Blood Countess "רוזנת הדמים" רומן
1999 Messiah "משיח" רומן
1999 A Bar in Brooklyn: Novellas & Stories, 1970-1978 "בר בברוקלין:נובלות וסיפורים, 1970-1978.
2002 Casanova in Bohemia, a novel New York: The Free Press
2004 Wakefield: a novel New York and Chapel Hill: Algonquin Books
2010 The Poetry Lesson: Princeton University Press
2011 Whatever Gets You through the Night: A Story of Sheherezade and the Arabian Entertainments: Princeton University Press
כתבים אחרים

1987 Raised by Puppets Only to Be Killed by Research
1988 A Craving for Swan
1990 The Disappearance of the Outside: a Manifesto for Escape
1991 The Hole in the Flag: A Romanian's Exile Story of Return and Revolution "החור בדגל: סיפורו של רומני גולה על שיבה ומהפכה"
1995-1996 The Muse Is Always Half-Dressed in New Orleans
1995-1996 Zombification: Essays from NPR
1996 The Dog with the Chip in His Neck: Essays from NPR & Elsewhere
1998 Hail Babylon! Looking for the American City at the End of the Millenium
1999 Ay, Cuba! A Socio-Erotic Journey, cu fotografii de David Graham
2000 The Devil Never Sleeps & Other Essays "השטן אינו נח לעולם ועוד סיפורים"
2001 An Involuntary Genius in America’s Shoes (and What Happened Afterwards) Santa Rosa: Black Sparrow Press, Re-issue of The Life & Times of an Involuntary Genius, 1976, and In America’s Shoes, 1983, with new forward and coda-essay
2006 Miracol şi catastrofă: Dialogues in Cyberspace with Robert Lazu, Timişoara, Romania: Editura Hartman. A book-length interview in Romanian
2006 New Orleans, Mon Amour: Twenty Years of Writing from the City, New York and Chapel Hill: Algonquin Books. Essays, stories
2009 The Posthuman Dada Guide: Tzara and Lenin Play Chess: Princeton University Press
הערות שוליים

↑  /antisemitism-podcast/andrei-codrescu Andrei Codrescu — United States Holocaust Memorial Museum, www.ushmm.org
| --- | --- |
בקרת זהויות :  NLI: 987007259876805171  PLWABN: 9810537239205606  BIBSYS: 90142496  BnF: cb12033634r (data)  CiNii: DA06079025  GND: 130541125  ISNI: 0000 0001 0855 8154  LCCN: n50030013  NDL: 00464702  NKC: jn20000601180  NLA: 35029318  NSK: 000149190  NTA: 07526773X  RERO: 02-A003113652  SELIBR: 280132  SNAC: w6611hq1  SUDOC: 028515935  Trove: 802549  VIAF: 22157940   WorldCat (עם VIAF): 22157940
אירוס ההיכל

| אירוס ההיכל |
| --- | --- |
 אירוס נצרתי
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: אספרגאים
משפחה:: אירוסיים
סוג:: אירוס
תת־סוג::  אירוס 
סקציה:: אירוס ההיכל
שם מדעי
 Oncocyclus ‏Siemssen, 1846
אירוס ההיכל (שם מדעי: Oncocyclus, אונקוציקלוס) הוא סקציה בתת הסוג אירוס (אנ') בסוג אירוס במשפחת האירוסיים.
סקציה זו מכילה את המינים הנחשבים ליפים ביותר בסוג האירוסים.
הקבוצה כוללת 54 מינים ברחבי העולם, כולם גדלים במערב אסיה בשלושה אזורים: ארץ ישראל וירדן, צפון לבנון ואזור הטרנס-קווקז (מפגש הגבולות בין טורקיה, ארמניה, אזרבייג'ן ואיראן).
אירוסי ההיכל (אונקוציקלוס) הם צמחי שורש רב שנתיים, המתייבשים בקיץ אך מותירים קנה-שורש. הם זקוקים בדרך כלל לקרקעות מנוקזות היטב ושמש מלאה. רובם מעדיפים גם תקופה יבשה לאחר הפריחה. אירוסי ההיכל הם בעיקר מטורקיה, הקווקז ואיראן. לרובם רק פרח יחיד על הגבעול, שהוא עורקי או מנוקד. לפרח שישה עלי עטיף, שלושה עלים חיצוניים ומופשלים היוצרים היכל, ושלושה עלי עטיף פנימיים זקופים. חלק מהמינים הללו התערבבו עם אירוסים מזוקנים והם בעלי צבעים וסימנים ייחודיים.
שם

אונקוציקלוס היא מילה יוונית, כאשר אונקו משמעותה מסה, או תפזורת, ו-ציקלוס משמעותו עיגול. בשנת 1846, C.H. Siemssen השתמש לראשונה במונח 'אונקוציקלוס' ודירג את אירוסי ההיכל כסוג (טקסונומיה) בספר Botanische Zeitung. לאחר מכן, בייקר סיווג אותו מחדש כתת-סוג (טקסונומיה) ב-1877, ומאז 1914 ועד היום דייקס הגדיר את אירוסי ההיכל כסקציה.
מיון

נציגי הסקציה בארץ ישראל כוללים תשעה מינים, חלקם אנדמיים לארץ ישראל, וחלקם תת-אנדמיים ומצויים גם בירדן, סוריה ולבנון.
אירוס החרמון - גדל בגולן ובחרמון.
אירוס נצרתי - גדל בהרי הגליל התחתון, במערב הגליל העליון ולרגלי החרמון.
אירוס הדור - גדל בהרי נפתלי ובמזרח הגליל העליון. תת-מין שלו גדל בשומרון (אירוס השומרון).
אירוס הגלבוע - גדל בגלבוע.
אירוס שחום - גדל באזור ערד, באר שבע, ספר מדבר יהודה ומזרח שומרון.
אירוס הנגב - גדל במרכז הנגב ובצפון סיני.
אירוס ירוחם - גדל באזור ירוחם ודימונה.
אירוס הארגמן - גדל במישור החוף, מאשדוד עד לבנימינה.
אירוס וסט - גדל בחרמון. בעבר גדל גם בדרום לבנון אך נכחד שם.
גלריה

אירוס החרמון
אירוס הדור
אירוס הגלבוע
אירוס נצרתי
אירוס הארגמן
אירוס ירוחם
אירוס שחום
אירוס הנגב
לקריאה נוספת

מיכה לבנה, לקסיקון החי והצומח של ארץ ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 (ע"ע אונקוציקלוס) (הספר בקטלוג ULI)
הערות שוליים

↑  Christopher Brickell RHS Encyclopedia of Plants and Flowers, p. 521, at Google Books
↑  Stebbings, Geoff (1997). The Gardener's Guide to Growing Irises. Newton Abbot: David and Charles. p. 18. ISBN 0-7153-0539-5.
↑  "Aril Irises". pacificbulbsociety,org. Retrieved 1 March 2016.
↑  Saad, Layla; Khuri, Sawsan (4 August 2003). "Hanging in There by a Fall – The Oncocyclus Irises of Lebanon" (PDF). orbi.ulg.ac.be. Retrieved 23 July 2014.
↑  https://books.google.co.il/books?id=PDIXAAAAYAAJ&pg=PA705&lpg=PA705&dq=%22C.H.+Siemssen%22+iris&source=bl&ots=zTURp-xS23&sig=ACfU3U3FeU0khvNgC6-yPek0dd3uin5qAw&hl=en&sa=X&ved=2ahUKEwjuiIn78471AhV3Q_EDHVYoCQAQ6AF6BAgZEAM#v=onepage&q=%22C.H.%20Siemssen%22%20iris&f=false
↑  Pries, Bob (11 June 2014). "Section Oncocyclus". wiki.irises.org. Retrieved 2 March 2015.
אמיליה אלכסייבה

אמיליה אלכסייבה
אמיליה אלכסייבה (ברוסית: Эмилия Алексеева‏; 1890 - 23 באוגוסט 1919) הייתה מהפכנית רוסייה ממוצא פיני. פעלה בתנועת הנשים הרוסית ולכינון המשטר הסובייטי בחבל אלטאי.
קורות חייה

אמיליה אלכסייבה (לפני נישואיה – סולין) נולדה ב-1890 בפינלנד, שהייתה אז חלק מהאימפריה הרוסית. בילדותה, משפחתה עברה לסנקט פטרבורג בחיפוש אחר פרנסה. אביה נפטר לפני התבגרותה. אחרי סיום לימודיה בגימנסיה, עבדה כמרכזנית.
ב-1910 אמיליה סולין הצטרפה למפלגת הפועלים הסוציאל-דמוקרטית הרוסית. השתתפה בייסוד ובהפצה של כתב העת "ראבוטניצה" ("הפועלת"). כחברת מערכת, מילאה תפקיד חשוב בהוצאת הגיליון הראשון של כתב העת ב-23 בפברואר (8 במרץ לפי הלוח הגרגוריאני) 1914. בעקבות הדפסת הגיליון הזה, היא נאסרה יחד עם כל חבריה למערכת (להוציא אנה אליזרובה-אוליאנובה).
אמיליה סולין שוחררה מהכלא באותה שנה, אך בנובמבר נעצרה שנית – אחרי שהשתתפה באסיפות ובעצרות נגד מלחמת העולם הראשונה, בה לחמה גם האימפריה הרוסית. היא הוגלתה לסיביר – לכפר קורגינו בנפת מינוסינק של גוברניית יניסיי(אנ') (מחוז קרסנויארקס של ימינו).
אמיליה סולין התכתבה במהלך גלותה עם ילנה סטסובה – מהפכנית בכירה וחברת הלשכה הרוסית של הוועד המרכזי של מפלגת הפועלים הסוציאל-דמוקרטית הרוסית – שבאותה תקופה שהתה אף היא בגלות בסיביר. סולין הפיצה בכפר קורגינו כרזות, בהן הוסברה עמדת המפלגה בנוגע למלחמה. שם היא הכירה את הפועל המהפכן מ' אלכסייב, שהכפר היה גם מקום גלותו. הם התחתנו. ב-1916 נולד בנם.
בשנת 1917, אחרי מהפכת פברואר, אמיליה אלכסייבה חזרה לפטרוגרד. היא גם שבה לעבוד בעיתון "רבוטניצה". בסוף חודש אפריל של אותה שנה אלכסייבה קיימה שיחה עם לנין על קידום רעיונות מהפכניים בקרב הנשים. הוא ייעץ לה להקים את ארגון נשות פטרוגרד. בנובמבר, אחרי מהפכת אוקטובר, כבר התקיימה הוועידה הראשונה של ארגון הנשים. במהלכה, אלכסייבה נבחרה כחברת הנשיאות של הארגון. היא הופיעה בפני הוועידה עם דו"ח בשם "אודות ארגונן של נשים ומשימותיהן".
עם פרוץ מלחמת האזרחים ברוסיה אחרי המהפכה הבולשביקית, בעלה של אלכסייבה לחם בשורות הצבא האדום. במאי 1918 היא עברה, יחד עם קבוצת פועלים מטרוגרד, לחבל אלטאי שבדרום-מערב סיביר. אלכסייבה נשלחה לשם על ידי המפלגה הקומוניסטית הרוסית (בולשביקים), כדי לארגן את המהפכנים המקומיים במוסדות מפלגתיים ושלטוניים. היא הגיעה לבירת החבל – ברנאול – יחד עם בנה בן השנתיים.
כחודש אחרי הגעתה לעיר, היא נפלה לידי כוחות הצבא הלבן והלגיון הצ'כוסלובקי. אלכסייבה נעצרה והייתה בכלא יחד עם בנה במשך חודשיים. אחרי שחרורה, היא עסקה בפעילות מהפכנית והומניטארית: השתתפה בהדפסה ובהפצה של כרזות הסברה בולשביקיות, ארגנה תאים מהפכניים חשאיים והנהיגה את ארגון הצלב האדום המחתרתי המקומי – שסיפק מצרכי מזון ותרופות למשפחות שנפלו קורבן לטרור הלבן(אנ').
באוגוסט 1918 אלכסייבה השתתפה בוועידת הבולשביקים של מערב סיביר, שנערכה בתנאים מחתרתיים בעיר טומסק (גם עיר זו נשלטה על ידי כוחות מהפכת הנגד). היא הייתה הנציגה היחידה של העיר ברנאול בוועידה. בספטמבר של אותה שנה, אלכסייבה נבחרה לחברת הוועד המחתרתי של המפלגה הקומוניסטית הרוסית (בולשביקים) בעיר ברנאול. מאוחר יותר נבחרה למזכירת הוועד.
ב-23 באוגוסט 1919, כארבעה חודשים לפני החזרת השלטון הסובייטי בעיר, אלכסייבה נעצרה שנית בברנאול. הפעם, אחרי פעילות ענפה. היא ידעה, שתידרש למסור מידע על המפלגה הבולשביקית בעיר. אלכסייבה חששה, שלא תעמוד בעינויים ותסגיר את חבריה למחתרת. כדי להימנע מכך, היא התאבדה בכלא על ידי בליעת כדור ציאניד.
הנצחה

לזכרה, אחד הרחובות בעיר ברנאול קרוי על שמה. בפרוטוקול מס' 21 של הוועד הפועל של המועצה העירונית של ברנאול מ-23 ביולי 1957 נכתב:
"לשם מילוי ההחלטה מס' 183 מ-26 במרץ 1957 של הוועד הפועל של מועצת צירי הפועלים המחוזית "אודות הנצחתם העתידית של זכר הגיבורים שנפלו וההתרחשויות הראויות לציון של מהפכת אוקטובר ומלחמת האזרחים באלטאי לרגל ציון השנה ה-40 למהפכת אוקטובר הסוציאליסטית הגדולה" ומתוך שהוא מייחס לעניין זה חשיבות פוליטית גדולה, הוועד הפועל של מועצת צירי הפועלים העירונית החליט:
למטרת הנצחת זכרם של הנופלים למען כינון המשטר הסובייטי וההתרחשויות המהפכניות הראויות לציון של מלחמת האזרחים בעיר ברנאול: לשנות את שמו של מעבר המפעל ה-6 לרחוב על שם אמיליה אלכסייבה לזכרה של המהפכנית המקצועית אמיליה אבגוסטובנה אלכסייבה-סולין, שנספתה בספטמבר 1919 בצינוק הקולצ'קי".
הערות שוליים

↑  אמיליה אלכסייבה באתר הרשמי של מחוז אלטאי
↑  על קריאת רחוב בברנאול על שמה של אמיליה אלכסייבה בפורטל המידע של ברנאול ומחוז אלטאי
דוב שחור אמריקני

| דוב שחור אמריקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: דוב
מין:: דוב שחור אמריקני
שם מדעי
 Ursus americanus ‏פאלאס, 1780
תחום תפוצה


דוב שחור אמריקני (שם מדעי: Ursus americanus) או דֹּב בָּרִיבָּל הוא מין בסוג דוב, ומין הדוב המצוי ביותר באמריקה הצפונית.
תפוצה

הדוב השחור האמריקני נפוץ באמריקה הצפונית, מצפון קנדה ואלסקה דרומה למקסיקו ומהאוקיינוס האטלנטי עד לאוקיינוס השקט. תחום תפוצתם כולל 39 מ-50 מדינות ארצות הברית וכל הפרובינציות הקנדיות. האוכלוסיות במרכז-מזרחה ודרומה של ארצות הברית נשארות בהרים ויערות מוגנים של פארקים לאומיים ושמורות טבע. בעבר היו ככל הנראה למעלה משני מיליון דובים שחורים אמריקניים באמריקה הצפונית; הערכות בשנות ה-80 של המאה ה-20 הניחו שמספרם מתחת ל-200,000. כיום נאמדת אוכלוסייתו של הדוב השחור האמריקני ביותר מ-600,000 פרטים.
מבנה גוף ומראה

אורך גופו של דוב שחור אמריקני הוא כ- 160 ס"מ.
נקבת דוב שחור אמריקני שוקלת בין 40 ק"ג ל-180 ק"ג, בעוד זכר שוקל לרוב בין 115 ל-275 ק"ג, אף שדובים בוגרים יכולים אף לשקול למעלה מ-300 ק"ג. הגורים שוקלים בין 200 ל-450 גרם בזמן הלידה. לדוב השחור האמריקני עיניים קטנות, אוזניים מעוגלות, אף ארוך, גוף גדול וזנב קצר. הוא ניחן בחוש ריח מצוין. צבע שערותיו משתנה מפרט לפרט, אך לרוב הפרטים יש שיער שחור.
הם מסוגלים לעמוד וללכת על רגליהם האחוריות, אך התנוחה הרגילה שלהם היא על ארבע רגליהם. בכל כף רגל יש לדוב השחור האמריקני חמש ציפורניים חזקות המשמשות אותו לקריעה, חפירה וטיפוס. מכה אחת מכף רגלו הקדמית החזקה מספיקה כדי להרוג אייל מבוגר. אולם למרות גודלם וחוזקם, הדובים השחורים האמריקניים מהירים וזהירים בתנועתם.
רבייה וגידול צאצאים

הדובים מגיעים לבשלות ליצירת צאצאים בסביבות גיל 4 או 5 שנים ומתרבים כל 2 עד 3 שנים. הם מתרבים באביב, בדרך כלל במאי ויוני, אך העובר לא מתחיל להתפתח עד לתרדמת החורף של האם במאורה. אם מזון היה מצוי בצמצום והאם לא השיגה מספיק שומן כדי לתמוך בעצמה בתרדמת החורף ולאפשר את התפתחותם של העוברים, העוברים אינם מתפתחים.
הגורים נולדים בדרך כלל בינואר ובפברואר. הגורים העיוורים שוקלים בסביבות 200 עד 450 גרם בלידה, ותאומים נפוצים מאוד. הם נגמלים מיניקה בין יולי וספטמבר בשנה הראשונה לחייהם, ונשארים עם אמם עד סוף החורף הראשון. בחורף השני הם כבר בדרך כלל עצמאיים.
הישרדותם של הגורים תלויה במיומנותה של האם ללמד את גוריה מה לאכול, איפה ואיך למצוא מזון, איפה להקים מאורה, ומתי ואיפה לחפש מחסה מחום ומסכנה.
תוחלת חייהם של דובים שחורים אמריקניים בטבע בממוצע היא 18 שנים, אך יכולה להגיע ל-23 שנים.
ציד דובים

כיום אחד האיומים העיקריים על הדוב השחור האמריקני הוא ציד בלתי חוקי, הרווח לצורך הספקת כיסי מרה וכפות רגליים של דובים לשווקים באסיה; איברים אלו נחשבים לבעלי סגולה רפואית בסין, ביפן ובקוריאה. הביקוש לאיברים אלו גורם גם לציד של דובים אחרים, כגון דובי גריזלי ודובי קוטב. האמנה על הסחר הבינלאומי במינים של בעלי חיים וצמחי בר המצויים בסכנה (CITES), שעליה חתומות למעלה מ-120 מדינות, מספקת אמצעים לריסון הסחר הבלתי חוקי בחיות בר ובמוצרים המופקים מהן על פני הגבולות הבינלאומיים, דבר שמסייע להגן על הדוב השחור מציד.
תת-מינים

רשימת תת-מינים מוכרים:
דוב שחור אולימפי (Ursus americanus altifrontalis)
דוב שחור ניו-מקסיקו (Ursus americanus amblyceps)
דוב שחור מזרחי (Ursus americanus americanus)
דוב שחור קליפורני (Ursus americanus californiensis)
דוב שחור היידה גוואי (Ursus americanus carlottae)
דוב הקינמון (Ursus americanus cinnamomum
דוב הקרחון (Ursus americanus emmonsii)
דוב שחור מקסיקני (Ursus americanus eremicus)
דוב שחור פלורידה (Ursus americanus floridanus)
דוב שחור ניופאונדלנד (Ursus americanus hamiltoni)
דוב קרמוד (Ursus americanus kermodei)
דוב שחור לואיזיאנה (Ursus americanus luteolus)
דוב שחור מערב-מקסיקו (Ursus americanus machetes)
דוב שחור קנאי (Ursus americanus perniger)
דוב שחור דאל (Ursus americanus pugnax)
דוב שחור ונקובר (Ursus americanus vancouveri)
הערות שוליים

↑  דוב שחור אמריקני באתר הרשימה האדומה של IUCN
| --- | --- |
בקרת זהויות :  NLI: 987007282679905171  BnF: cb123615464 (data)  LCCN: sh85014524  NKC: ph346523 
בשונה משאר תת-המינים של הדוב השחור האמריקני, דוב הקרמוד (U. a. kermodei) איננו שחור אלא לבן, כמעט כמו דוב קוטב
דוב מאחורי שיח
דה רונדה פיינן

דה רונדה פיינן (בהולנדית: ‏De Ronde Venenקובץ:Nl-De Ronde Venen.ogg‏Ⓘ‏) היא רשות מקומית במחוז אוטרכט שבהולנד.
היישוב כולל את הכפרים אבקאודה, אמסטלהוק, דה הוף, במברוחה, מידרכט, פינקפין, ופרוין, וילניס וכמה כפרים כמו אן דה זואה, אכטבוס וסטוקלרסבורך.
הערות שוליים

↑  משרד הסטטיסטיקה של הולנד
↑  משרד הסטטיסטיקה של הולנד
| --- | --- |
בקרת זהויות :  NLI: 987007491950705171  GND: 4671314-1  LCCN: n2003049476  MusicBrainz: d5c02f25-fd8e-470b-9ea9-d43fc3de5838  NKC: ge075493  VIAF: 129203925   WorldCat (עם VIAF): 129203925 
ערך זה הוא קצרמרבנושא הולנד. אתם מוזמנים לתרום לוויקיפדיה ו.
דורון אוליפנט

| --- | --- |
אין תמונה חופשית
 לידה:  22 ביולי 1949 (בן 75) תל אביב, ישראל
 עמדה:  פאוור פורוורד
 גובה:  1.92 מטרים
 קבוצות כשחקן
 1970–1971   1972–1974:  מכבי תל אביב   בית"ר ירושלים
 
דורון אוליפנט (נולד ב-22 ביולי 1949) הוא כדורסלן עבר ישראלי בגובה 1.92 מטרים, ששיחק בעמדת הפאוור פורוורד בבית"ר ירושלים, מכבי תל אביב ובנבחרת ישראל לנוער.
ביוגרפיה > מכבי תל אביב

אוליפנט נולד וגדל בתל אביב. בתחילת שנות ה-70 הצטרף לקבוצה הבוגרת של מכבי תל אביב. בהמשך התגייס לצה"ל ושירת בבקו"ם. בשנת 1970/71 סייע לקבוצה לזכות בגביע המדינה ובאליפות המדינה.
ביוגרפיה > בית"ר ירושלים

בעונת 1971/1972 הצטרף לשורות בית"ר ירושלים לאחר העפלתה לליגה הראשונה. אוליפנט שיחק בקבוצה 3 עונות.
ביוגרפיה > לאחר פרישתו

עם פרישתו הקים עסק המתעסק ביבוא ושיווק של מוצרי צריכה לשוק המוסדי.
דה קונבולוציה

במתמטיקה, דה-קונבולוציה (deconvolution) היא הפעולה ההפוכה לקונבולוציה. דה-קונבולוציה משמשת למשל להפיכת ההשפעות של קונבולוציה על נתונים מוקלטים בתהליך מבוסס אלגוריתם.
דה-קונבולוציה נמצאת בשימוש נרחב בעיבוד אותות ועיבוד תמונה, מאחר שנושאים אלו נמצאים בשימוש נרחב בתחומים מדעיים והנדסיים רבים, ישנם יישומים רבים לדה-קונבולוציה.
באופן כללי, המטרה של דה-קונבולוציה היא למצוא את הפתרון של משוואת קונבולוציה מהצורה:
כאשר  h היא האות המוקלט,  f היא הפונקציה המקורית שאותה אנחנו רוצים לשחזר ו- g היא פונקציית התמסורת שעימה עברה  f קונבולוציה לפני מועד ההקלטה. לו ידענו מהי  g יכולנו לבצע דה-קונבולוציה דטרמניסטית ולחלץ את  f. אולם ברוב המקרים  g אינה ידועה וצריך למצוא דרך להעריך אותה.
הסימן  * במשוואה מתאר את פעולת הקונבולוציה ואינו מתאר פעולת כפל פשוטה.
דה-קונבולוציה מבוצעת בדרך כלל במרחב התדר לאחר ביצוע התמרת פורייה על האות המוקלט  h ופונקציית התמסורת  g. הסיבה לכך היא שבמרחב התדר פעולת הקונבולוציה היא פעולת כפל פשוטה בין פונקציות. ולכן כאשר רוצים לבצע פעולות קונבולוציה ודה קונבולוציה קל יותר להמיר את הפונקציות למרחב התדר על ידי התמרת פורייה, לבצע פעולות הכפלה וחילוק בהתאם לפעולה הנדרשת (קונבולוציה או דה-קונבולוציה) ולאחר מכן להמיר את הפונקציות חזרה למרחב הזמן על ידי ביצוע התמרה נוספת ולקבל את האות הרצוי.
הערות שוליים

↑  O'Haver T. "Intro to Signal Processing - Deconvolution". University of Maryland at College Park. נבדק ב-2007-08-15.
| --- | --- |
בקרת זהויות :  NLI: 987007565844005171  GND: 4014854-3  LCCN: sh85126425
אנה הרמן

| --- | --- |
אין תמונה חופשית
 לידה:  25 במאי 1973 (בת 51) ירושלים, ישראל 
 מדינה:  ישראל 
 עיסוק:  משוררת
 שפות היצירה:  עברית 
 פרסים והוקרה:  פרס לנדאו 2021, פרס ברנשטיין, 2017, פרס אקו"ם ע"ש נתן אלתרמן 2015, פרס ראש הממשלה 2007, פרס ורטהיים 2004
 
אנה הרמן (נולדה ב-25 במאי 1973) היא משוררת ישראלית ושותפה במערכת כתב העת לשירה "הו!" בעריכת דורי מנור.
ביוגרפיה

נולדה בירושלים ב-25 במאי 1973. מתגוררת בתל אביב. אמא לנגה מרים.
פעילות ספרותית

שיריה הראשונים ראו אור ב-1994 בכתב העת הספרותי "אֵב". מאז 1997 ראו שיריה אור במוסף "תרבות וספרות" של עיתון "הארץ" ולאחר מכן בכתב-העת "הו!" ובכתבי-עת נוספים. שיריה תורגמו לאנגלית על-ידי אדריאנה ג'ייקובס וליסה כץ.
ב-2001 ראתה אור בהוצאת הקיבוץ המאוחד הלברית על-פי סדרת ליתוגרפיות מאת אדוארד מונק לאופרה "אלפא ואומגה" שכתבה יחד עם דורי מנור. האופרה הולחנה על-ידי גיל שוחט והועלתה על במת האופרה הישראלית בחורף 2001 בניצוח גארי ברתיני.
מאז שנת 2013 מלווה כותבים, עורכת ספרי שירה ומנחה סדנאות שירה. בשנים 2012–2016 פרסמה בקביעות מאמרים על ספרות ילדים במוסף "ספרים" של עיתון "הארץ". בשנים 2016–2017 הנחתה סדנת שירה במסגרת המחלקה לספרות עברית באוניברסיטת בן-גוריון.
ב-2017 הקדיש כתב-העת "הו!" לאנה הרמן שער בגיליון ה-15. בשער פורסמו מאמרים על אודות שירתה מאת סיון בסקין, נוית בראל, ד"ר רחל אלבק-גדרון ופרופ' אדריאנה ג'ייקובס.
ב-2020, במסגרת פרויקט "טיפואטיקה", בהנחיית הסופרת אסתי ג' חיים, יצרו סטודנטים לטיפוגרפיה מסמינר הקיבוצים כרזות שנוצרו כולן בעקבות שירים מאת אנה הרמן. התערוכה התקיימה בסמינר הקיבוצים ביוני 2020.
באוקטובר 2021, במסגרת פסטיבל הפסנתר, עלה המופע "שילה פרבר שרה אנה הרמן", שבמהלכו שרה שילה פרבר משיריה של אנה הרמן בלחנים חדשים משלה.
ספרי שירה

חד-קרן: שירים, 2002. הקיבוץ המאוחד: סדרת ריתמוס, קובץ שירים עצמאי.
ספר הרפואות הפשוטות, 2006. הקיבוץ המאוחד: סדרת ריתמוס.
התאומה הנראית: שירים, 2016. הקיבוץ המאוחד: סדרת ריתמוס.
תרגומים

היומנים של סילביה פלאת (סילביה פלאת), 2002. ידיעות אחרונות.
צל וחיזיון בירושלים: בראייתם של הסופרים-הנוסעים ובאמנויות של המאה ה-19 (דויד מנדלסון), 2002. ידיעות אחרונות.
שקספיר – על אהבה (שקספיר), 2006. כנרת.
בארץ מאמע לשון (דויד רוסקיס), 2010. הקיבוץ המאוחד.
כרוך סביב צווארך (צ'יממנדה נגוזי אדיצ'יה), 2011. מחברות לספרות.
רישום של העבר (וירג'יניה וולף), 2011. מודן.
סוס מלחמה (מייקל מורפורגו), 2011. ידיעות אחרונות.
מכה על חטא (פטריק פלאנרי), 2017. אחוזת בית.
תרגומיה לשירים מאת ויליאם שקספיר, סילביה פלאת, ויליאם בלייק, אלן גינסברג ואלפרד טניסון ראו אור מאז שנת 1997 בכתב-העת "הו!" ובמוסף "תרבות וספרות" של עיתון "הארץ".
פרסים

פרס ורטהיים, 2004. אוניברסיטת בר-אילן. עבור ספרה "חד קרן".
פרס ראש הממשלה ליצירה, 2007.
פרס אקו"ם לשירה על-שם נתן אלתרמן, 2014.
פרס ברנשטיין לשירה, 2017. עבור ספרה "התאומה הנראית".
פרס לנדאו לשירה, 2021.
ספרים בעריכתה

הלשון הגדולה של אמא מאת דלילה מסל גורדון, 2015. אבן חושן.
ספר שמואלה מאת דלילה מסל גורדון, 2017. אבן חושן.
תעבירי את הסכין מאת חלי טל שלם, 2018. פרדס.
מחזור ראשון מאת לאה שפיגלר, 2018. פרדס.
מה המים יודעים על צמא מאת עופרה עופר אורן, 2018. עיתון 77.
החיים העצובים של עמיקם ומתתיהו מאת דלילה מסל גורדון, 2018. אבן חושן.
זר התפרקות אדום מאת ירון גילת, 2018. פרדס.
עינה של האורקל מאת אורית פוטשניק, 2019. פרדס
הלטאות הסגולות בחוץ מאת גל נתן, 2020. פרדס.
שירי לי שיר מאת כריסטינה רוזטי בתרגום עופרה עופר אורן, 2020. עיתון 77.
מחק פרח לב הזהב מאת ענת רוסמן, 2021. פרדס.
הערות שוליים

| --- | --- |
בקרת זהויות :  NLI: 987007303293205171  BnF: cb15050784p (data)  ISNI: 0000 0000 6662 4722  LCCN: nr2001012971  VIAF: 47048418   WorldCat (עם VIAF): 47048418 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
דבי תומאס

דברה ג'נין "דבי" תומאס (באנגלית: Debra Janine "Debi" Thomas, נולדה ב-25 במרץ 1967) היא מחליקה על הקרח בעבר מארצות הברית. זוכת מדליית ארד אולימפית (קלגרי 1988), אלופת עולם (ז'נבה 1986), סגנית אלופת העולם (סינסינטי 1987), זוכת מדליית ארד מאליפות עולם (בודפשט 1988) ופעמיים אלופת ארצות הברית (1986 ו-1988) בהחלקה אמנותית על הקרח ביחידות.
תומאס הייתה לספורטאית כהת העור הראשונה בהיסטוריה שזכתה במדליה אולימפית כלשהי באולימפיאדת החורף ואפרו אמריקאית הראשונה שהיא אלופת עולם בהחלקה על הקרח.
תומאס ביצעה בשנות ה-80 את הקומבינציה טריפל טו-טריפל טו שהיה נדיר באותן שנים בהחלקת הנשים.
ביוגרפיה

תומאס נולדה בפקיפסי, ניו יורק וגדלה בסן חוזה, קליפורניה. הוריה התגרשו בילדותה. אמה עבדה בתכנות מחשבים. היא החלה להחליק על הקרח בגיל 5. אמה שזיהתה את כישרונה הסיעה אותה כ-100 מייל בכל יום על מנת להתאמן בהחלקה אמנותית על הקרח.
באליפות ארצות הברית שנערכה בשנת 1983 היא סיימה במקום 13. שנה לאחר מכן היא סיימה במקום שישי ושנה לאחר מכן היא זכתה במדליית כסף.
ביוגרפיה > אלופת עולם

באליפות ארצות הברית שנערכה בשנת 1986 זכתה תומאס במדליית זהב. בהמשך היא זכתה במדליית זהב באליפות העולם שנערכה בז'נבה, שווייץ לפני אלופת העולם קטרינה ויט ממזרח גרמניה ובת ארצה טיפני צ'ין ובכך הייתה למחליקה האפרו אמריקאית הראשונה בהיסטוריה שזכתה במדליית זהב, הן באליפות ארצות הברית והן באליפות העולם.
באליפות ארצות הברית שנערכה בשנת 1987 היא זכתה במדליית כסף אחרי ג'יל טרנרי. באליפות העולם שנערכה בסינסינטי היא זכתה במדליית כסף אחרי קטרינה ויט ולפני בת ארצה קרין קדבי.
ביוגרפיה > מדליית ארד אולימפית

באולימפיאדת קלגרי (1988) זכתה תומאס במדליית ארד אחרי קטרינה ויט ואליזבת' מנלי מקנדה. חודש לאחר מכן, באליפות העולם שנערכה בסוף מרץ היא זכתה במדליית ארד, אחרי ויט ומנלי ובכך הייתה לספורטאית כהת העור הראשונה בהיסטוריה שזכתה במדליה אולימפית במשחקי החורף.
תארים והישגים

בשנת 2000 ניכנסה תומאס להיכל התהילה האמריקאי של החלקה על הקרח.
בשנת 2006 ניבחרה תומאס על ידי נשיא ארצות הברית ג'ורג' בוש להיות חברה במשלחת האמריקאית בטקס הפתיחה של אולימפיאדת טורינו (2006)
תוצאות > קריירת חובבנים

| תחרויות בינלאומיות> תחרות | תחרויות בינלאומיות> 1982–83 | תחרויות בינלאומיות> 1983–84 | תחרויות בינלאומיות> 1984–85 | תחרויות בינלאומיות> 1985–86 | תחרויות בינלאומיות> 1986–87 | תחרויות בינלאומיות> 1987–88 |
| --- | --- | --- | --- | --- | --- | --- |
| אולימפיאדת החורף |  |  |  |  |  | 3 |
| אליפות העולם |  |  | 5 | 1 | 2 | 3 |
| סקייט אמריקה |  |  |  | 1 |  |  |
| סקייט קנדה |  |  |  |  |  | 1 |
תחרויות ארציות
| אליפות ארצות הברית | 13 | 6 | 2 | 1 | 2 | 1 |
תוצאות > קריירה מקצוענית

| תחרות | 1988 | 1989 | 1991 |
| --- | --- | --- | --- |
אליפות העולם למקצוענים: 1
דה קונדישנינג

דה קונדישנינג (באנגלית: Deconditioning) הוא מושג לועזי שמשמעו הסתגלות של אורגניזם לסביבה תובענית פחות. ברפואה המושג מתייחס לפגיעה בתפקוד הגופני המתרחשת עקב שינוי התנאים של האדם. דה קונדישנינג עשוי לקרות בגופם של אסטרונאוטים כתוצאה מהשינויים שבין האטמוספירה של כדור הארץ ובין התנאים במעבורת. ברפואה הגיריאטרית דה קונדישנינג מתאר מצב של ירידה בכושר הגופני ולעיתם אף אובדן תפקוד כתוצאה משכיבה ממושכת במיטה או חוסר פעילות במשך זמן ממושך. לעיתים כתוצאה מחוסר הפעילות מלבד הירידה בכושר הגופני והיחלשות השרירים, גם הגידים עצמם עלולים להתקצר.
דה קונדישנינג הוא הפיך - ניתן לטפל ולהחזיר את הגוף למצבו התקין בעזרת טיפולי פיזיותרפיה וריפוי בעיסוק.
הערות שוליים

↑  דה קונדישנינג, באתר דקלים פיזיותרפיה